L’assegurança del voluntariat cobreix les persones voluntàries que participen en el programa, però no l’activitat com a tal. Els infants i tot allò relacionat amb l’espai i el material corre a càrrec de l’organització responsable de portar a terme el Lecxit. Les diferències són les següents: L’assegurança de responsabilitat civil: té l’objectiu de cobrir qualsevol dany material o personal que pugui patir un tercer en el desenvolupament de l’activitat. Aquesta assegurança és important a fi de poder respondre d’una possible responsabilitat davant de tercers. L’assegurança d’accidents: es contracta per cobrir els accidents que puguin patir els voluntaris i voluntàries, així com la responsabilitat civil que puguin originar. indemnitza les conseqüències per a la salut dels assegurats d’un fet accidental i involuntari. Les contingències habituals són la mort, els diferents graus d’invalidesa i les despeses mèdiques o farmacèutiques.